钦定古今图书集成/历象汇编/庶征典/第160卷 > 《管窥辑要》 > 北齐
## 钦定古今图书集成/历象汇编/庶征典/第160卷 > 《管窥辑要》 > 北齐

### 孝昭帝皇建元年幰竿自折

按《北齐书。孝昭帝本纪》。不载　按《隋书五行志》。“后齐
孝昭帝将诛杨愔。乘车向省。入东门。幰竿无故自折。
帝甚恶之。岁馀而崩。”

### 武成帝河清四年陨赤漆鼓

按《北齐书武成帝本纪》，“河清四年三月，有物陨于殿
庭，如赤漆鼓，带小铃，殿上石自起，两两相对。”

《河清　年》，民间为尽势刀。

按《北史齐幼主本纪》：“河清末为刀子者，刃皆狭细，名
曰尽势。”乱亡之数，盖有兆云。

### 后主武平七年穆后车陷入地

按《北齐书后主本纪》，不载。　按《隋书五行志》，“武平七
年秋，穆后将如晋阳北宫辞胡太后，至宫内门，所乘
七宝车无故陷入于地，牛没四足。是岁齐灭，后被掳
于长安。”